Kolmapäeva õhtut veel meenutades - olin pikalt tööl, sest spordisõbruke tahtis ilmtingimata kohtuda, polnud me ju pea 2,5 nädalate teineteist näinud, enamasti küll minu tegemistest johtuvalt. Saime siis lõpuks kokku… ja miski jama oli jälle õhus. Suhtlemine 5+. Tal palju uudiseid, aga seksis jäi minu jaoks asi väga poolikuks, ta ise ka pärast nagu poole sõnaga mainis oma väsinud  vormi vms. Olin sisemiselt üsna pahane, aga eks ikka võib ju juhtuda. Isegi imestan, et see suhe nii kaua on vastu pidanud ning poleks üldse väga imestunud, kui see vaikselt oma loomulikul lõpu poole hakkab hääbuma. Kuigi jah - inimesena on ta äärmiselt mõnus suhtleja, tähelepanelik ja viisakas, aga eks siis ainult sõpruseks see ühel hetkel jääbki.